
ముంబై : బాలీవుడ్ నటుడు హృతిక్ రోషన్ను నటి కంగనా రనౌత్ దారుణంగా వేధించినట్లు తెలుస్తోంది. ఆయన ఏప్రిల్లో పోలీసులకు ఇచ్చిన ఫిర్యాదును ఓ ఛానల్ బయటపెట్టింది. ఈ ఫిర్యాదులో ఆయన చేసిన ఆరోపణల ప్రకారం కంగనా రనౌత్ ‘‘నువ్వు నా శాశ్వత ప్రేమికుడివి’’ అంటూ వేదించింది. మానసిక, శారీరక సంబంధంలోకి లాగేందుకు అనేక రకాలుగా ప్రయత్నించింది. కామోద్రేకం కలిగించే విధంగా ఈ-మెయిల్స్ను హృతిక్కు పంపించింది. ఇటువంటి ఈ-మెయిల్స్ను ఓ ప్రవాహంలా పంపించేది. హృతిక్ కోసం లక్షల సంవత్సరాలు ప్రయాణిస్తానని, వంద జన్మలైనా ఎత్తుతానని చెప్పేది. మనసులోని సెక్స్ కోరికలను వెల్లడించేది.అయితే తాను ఇటువంటి చర్యల వల్ల బాధపడినప్పటికీ, గౌరవమర్యాదలు, పరువుప్రతిష్ఠలతో జీవిస్తున్నందువల్ల ఈ ఈ-మెయిల్స్ను ఉపేక్షించానని హృతిక్ తన ఫిర్యాదులో పేర్కొన్నారు.ఈ ఫిర్యాదుపై పోలీసులు దర్యాప్తు జరిపేందుకు ప్రయత్నించినపుడు కంగనా రనౌత్ అనేక రకాలుగా తప్పించుకునే ప్రయత్నం చేసిందని తెలుస్తోంది. తన కంప్యూటర్ను రిపేర్కు ఇచ్చానని, దానిని పోలీసులకు అప్పగించలేనని చెప్పినట్లు సమాచారం.ఇదిలావుండగా, కంగనా రనౌత్ ప్రతినిథులు స్పందిస్తూ ఈ కేసు తమకు అనుకూలంగానే ముగిసిందని తెలిపారు.అయితే ముంబై జాయింట్ పోలీస్ కమిషనర్ మాట్లాడుతూ ఈ కేసు దర్యాప్తు కొనసాగుతోందన్నారు.

mumbai : balivud natudu hritik roshannu nati kangana ranauth daarunamgaa vedhinchinatlu telustondi. aayana eprillo polisulaku ichina firyaadunu oo chaanal bayatapettindi. ee firyaadulo aayana chesina aaropanala prakaaram kangana ranauth ‘‘nuvvu naa saashwata premikudivi’’ antuu vedinchindi. maanasika, saareeraka sambandhamloki lagenduku aneka rakaluga prayatninchindi. kamodrekam kaliginche vidhamgaa ee-mailsnu hrutikku pampinchindi. ituvanti ee-mailsnu oo pravahamla pampinchedi. hritik kosam lakshala samvatsaraalu prayaanistaanani, vanda janmalaina ettutaanani cheppedi. manasuloni secks korikalanu velladinchedi.ayithe taanu ituvanti charyala valla baadhapadinappatikii, gouravamaryaadalu, paruvupratishtalatho jeevistunnanduvalla ee ee-mailsnu upekshinchaanani hritik tana firyaadulo perkonnaru.ee firyaadupai poliisulu daryaaptu jaripenduku prayatninchinapudu kangana ranauth aneka rakaluga tappinchukune prayatnam chesindani telustondi. tana kampyootarnu reperku ichchaanani, daanini polisulaku appaginchalenani cheppinatlu samacharam.idilaavundagaa, kangana ranauth pratinithulu spandistuu ee kesu tamaku anukuulamgaane mugisindani telipaaru.ayithe mumbai jaint polies commisioner maatlaadutuu ee kesu daryaaptu konasagutondannaru.